भारत के नृत्य
इतिहास की दृष्टि में सबसे पहले उपलब्ध साक्ष्य गुफाओं में प्राप्त आदिमानव के उकेरे चित्रों तथा हड़प्पा और मोहनजोदड़ो की खुदाईयों में प्राप्त मूर्तिया- हैं, जिनमें एक कांसे की बनी तन्वंगी की मूर्ति है- जिसकी समीक्षा करने वाले विद्वानों ने यह सिद्ध किया है कि यह नृत्य की भावभंगिमा से युक्त है। भारतीय नृत्य कला के इतिहास में- उत्खनन से प्राप्त यह नृत्यांगना की मूर्ति- प्रथम मूल्यवान उपलब्धि है जो आज भी दिल्ली के राष्ट्रीय संग्रहालय में रखी हुई है। हड़प्पा की खुदाई में भी एक काले पत्थर की नृत्यरत मूर्ति प्राप्त हुई है जिसके संबंध में पुरातत्वेत्ता मार्शल ने नर्तकी होने का दावा किया है।
अहिंसा की मूर्ति
अहिंसा की मूर्ति मांगीतुंगी, नासिक, महाराष्ट्र में स्थित हैं। मूर्ति की ऊंचाई १०८ फीट है।  मूर्ति ऋषभगिरी पहाड़ी पर स्थित है। मांगी तुंगी एक सिद्ध क्षेत्र है, यानि की यहाँ से कई मुनियों ने मोक्ष प्राप्त किया है। इसीलिए जैन धर्मावलम्बियों के लिए यह एक प्रमुख तीर्थ स्थल है। ऐसा माना जाता है की श्री राम और उनके सेनापति ने यहीं से मोक्ष प्राप्त किया था।